**Cenník o stanovení výšky úhrady za sociálnu službu, spôsobe jej určenia a platenia v zariadení núdzového bývania**

1. Za poskytované sociálne služby je prijímateľ povinný platiť úhradu za bývanie. Na účely určenia úhrady za ubytovanie sa považuje poskytovanie bývania v:

* obytnej miestnosti alebo v jej časti s príslušenstvom (izba č.1: štvorposteľová o rozlohe 18,5m², izba č.2: trojposteľová o rozlohe 12,2 m², izba č.3: trojposteľová o rozlohe 12,2 m², izba č.4 : trojposteľová o rozlohe 12,1 m²,izba č.5: trojposteľová o rozlohe 12,7 m²)
* užívanie priestorov na prípravu stravy (kuchyňa)
* užívanie priestorov na vykonávanie nevyhnutnej základnej osobnej hygieny (WC samostatné, kúpeľňa)
* užívanie priestorov na pranie, žehlenie, údržbu bielizne a šatstva (práčovňa)
* poskytovanie vecných plnení spojených s ubytovaním

1. Za príslušenstvo k obytnej miestnosti sa považuje:

* predsieň, kuchyňa alebo kuchynský kút, komora, WC, kúpeľňa, kúpeľňový kút alebo sprchovací kút,
* vybavenie obytnej miestnosti: lôžko, stôl, stolička, skriňa, svietidlo, záclona a vybavenie príslušenstva obytnej miestnosti.

1. Za vecné plnenia spojené s ubytovaním sa považujú najmä vykurovanie, dodávka teplej vody, upratovanie, užívanie výťahu, užívanie spoločných elektrospotrebičov, dodávka elektrickej energie, dodávka plynu, dodávka vody, odvádzanie odpadových vôd, osvetlenie, odvoz odpadu.

1. Výška úhrady za bývanie je určená nasledovne:
   * dospelá fyzická osoba: 0,10 € / m² obývanej plochy na deň
   * dospelá fyzická osoba: 0,10 € / m² spoločných priestorov na deň
   * dieťa do dosiahnutia 18. roku veku: 7 € / mesačne

1. Výška úhrady za mesiac sa určí ako súčin počtu dní v mesiaci a výšky úhrady za m²,maximálne však do výšky 145€

1. Úhradu za poskytovanú sociálnu službu v zariadení platí fyzická osoba za kalendárny mesiac, najneskôr do 15. dňa nasledujúceho kalendárneho mesiaca.

1. Celková úhrada za mesiac za poskytovanú sociálnu službu sa zaokrúhľuje na najbližší euro cent podľa matematického zaokrúhľovania.

1. Postup úhrady – prijímateľky sociálnej služby uhrádzajú sumu za poskytovanú sociálnu službu v hotovosti sociálnej pracovníčke, ktorá im vystaví príjmový doklad o zaplatení.